Knut Slatleim

Knut Slatleim (født 8. januar 1990) er en norsk fotballtrener som er assistenttrener og toppspillerutvikler for SK Brann Kvinner.

Trenerkarriere 
Slatleim var sportslig leder og spiller for herrelaget til Kolbotn IL, da han sommeren 2017 midlertidig overtok Kolbotn sitt lag i Toppserien for kvinner etter at Cecilie Berg-Hansen måtte fratre. Etter 2017-sesongen fikk han fornyet tillit og fortsatte som hovedtrener. Etter 2019-sesongen ga han seg som hovedtrener for Kolbotn.

Foran 2020-sesongen ble han ansatt som assistenttrener under Hege Riise hos regjerende seriemester LSK Kvinner. Da Hege Riise ga seg etter 2020-sesongen tok Slatleim over som hovedtrener fra og med 2021-sesongen. I november 2022 ble det kjent at styret i LSK Kvinner hadde bestemt seg for å avslutte samarbeidet med Slatleim etter en svak sesong.

I desember 2022 ble det kjent at Slatleim var ansatt som assistenttrener og toppspillerutvikler i SK Brann Kvinner.

Referanser

Eksterne lenker 

 

Norske fotballtrenere
Fotballspillere for Kolbotn IL